stanford-oval/wikipedia huggingface dataset:
איסוטה פרסקיני סוג 8

| --- | --- |

Isotta Fraschini Tipo 8 - קבריולה
 מאפיינים כלליים
 יצרן:  Isotta Fraschini (אנ')
 שנות ייצור:  1919–1924
 הרכבה:  איטליה איטליה
 מודל אחריו:  איסוטה פרסקיני סוג 8A
 סיווג:  מכונית סלון
 מרכב:  מנוע קדמי, הנעה אחורית
 אורך:  5,000 מ"מ
 רוחב:  1,650 מ"מ
 בסיס גלגלים:  3,700 מ"מ
 מפרט טכני
 מנוע:  8 צילינדרים, בטור, 5,902 סמ"ק המפיק 75 כ"ס ב-2,200 סל"ד  8 צילינדרים, בטור, 5,902 סמ"ק המפיק 80 כ"ס ב-2,200 סל"ד  8 צילינדרים, בטור, 5,902 סמ"ק המפיק 90 כ"ס
 הילוכים:  תמסורת ידנית – 3 מהירויות  תמסורת ידנית – 4 מהירויות
 מהירות מרבית:  137–140 קמ"ש
איסוטה פרסקיני סוג 8 (באיטלקית: Isotta Fraschini Tipo 8) היא מכונית סלון, מסוג "טורפדו" ("Torpedo (car)" (אנ')) מתוצרת יצרנית הרכב האיטלקית Isotta Fraschini (אנ') אשר יוצרה בין השנים 1919–1924.
"איסוטה פרסקיני סוג 8"

יוצרו 1,380 יחידות ב-8 תצורות שונות. "איסוטה פרסקיני סוג 8" הוצעה על ידי היצרן עם שלדה ומנוע חשופים, הקונה היה מזמין את גוף הרכב לפי התאמה אישית.
מנוע קדמי.
מנוע בנזין 8 צילינדרים, בטור 5,902 סמ"ק
סוג הנעה: הנעה אחורית.
המכונית צוידה בבלמי ארבעה גלגלים עם דוושה מכנית ובקרת מנוף
המתלים היו ציר קשיח עם קפיצי עלים חצי אליפטיים ובולמי זעזועים הידראוליים מאחור.
המתחרות העיקריות של "סוג 8" היו המכוניות המיוצרות על ידי רולס רויס.
דגמי "איסוטה פרסקיני סוג 8" יוצאו לארצות הברית.
דגמי "איסוטה פרסקיני סוג 8" צולמו למספר סרטים.
מדגמי "איסוטה פרסקיני סוג 8"

קבריולה – 2 דלתות.
קבריולה – 4 דלתות.
סדאן – 4 דלתות.
לנדולט – 4 דלתות.
גלריה

"איסוטה פרסקיני סוג 8"
"איסוטה פרסקיני סוג 8", שנת 1920
שלדה של "איסוטה פרסקיני סוג 8", שנת 1920
"איסוטה פרסקיני סוג 8" - מבט ללוח מחוונים
לוגו "איסוטה פרסקיני סוג 8", שנת 1920
"איסוטה פרסקיני סוג 8", שנת 1921 - מכונית מרוץ במרוץ "גביע לאציו" (Coppa del Lazio)
פרסום היצרן לדגמי "איסוטה פרסקיני סוג 8", משנת 1923 (בצד העליון: דגם לנדולט)
פרסום לדגמי "איסוטה פרסקיני סוג 8", שנת 1923 בארצות הברית
ראו גם

איסוטה פרסקיני סוג 8A
איסוטה פרסקיני סוג KM
הערות שוליים

↑  Nicholson, Tim (May 1971), Isotta-Fraschini: the noble pride of Italy, New York, NY: Ballantine Books Inc., p. 18, ISBN 0-345-02289-0
↑  דגמי "איסוטה פרסקיני סוג 8" בסרטים imcdb.org/vehicles
↑  "איסוטה פרסקיני סוג 8", שנת 1924 - לנדולט classicdriver.com/en/car/isotta-fraschini/tipo-8/1924
שמיים אדומים (סדרת טלוויזיה ספרדית)

ערך זה עוסק בסדרת טלוויזיה ספרדית. אם התכוונתם לסדרת טלוויזיה ישראלית, ראו .
| --- | --- |

 סוגה:  מותחן פעולה  דרמת פשע
 יוצרים:  אלכס פינה  אסתר מרטינס לובאטו
 כותבים:  אלכס פינה, Javier Gómez, David Oliva, David Barrocal, אסתר מרטינז לובאטו, Juan Salvador López 
 בימוי:  אדוארדו צ'פרו-ג'קסון, Javier Quintas, דייוויד ויקטורי 
 שחקנים:  לאלי אספוסיטו  מיגל אנחל סילבסטר  ורוניקה סאנצ'ס  יאני פראדו  אסייר אטקסינדיה  אנריק אוקר ראו אלחנדרו קטלינה סופלנה טיאגו קוריאה
 ארץ מקור:  ספרד ספרד
 שפות:  ספרדית
 מספר עונות:  3
 מספר פרקים:  24
 הפקה
 מפיקים בפועל:  אלכס פינה 
 חברת הפקה:  נטפליקס  וונקובר מדיה
 הפצה:  נטפליקס
 צלמים:  Migue Amoedo 
 אורך פרק:  22–31 דקות
 שידור
 רשת שידור:  נטפליקס
 תקופת שידור מקורית:  19 במרץ 2021 – 13 בינואר 2023
 קישורים חיצוניים
 אתר רשמי
 דף התוכנית ב-IMDb
 
שמיים אדומים (בספרדית: Sky Rojo) היא סדרת טלוויזיה מסוגת דרמת פשע פעולה ספרדית, שנוצרה על ידי אלכס פינה ואסתר מרטינס לובאטו. הסדרה עוקבת אחר שלוש פרוצות שנמלטות מהסרסור שלהן. לטענת היוצרים, הסדרה מציגה את ”העקרונות, העמימות והמציאות האכזרית של זנות, והדיוקנאות הפסיכולוגיים של אלה משני צידי המתרס”. פינה ואסתר לובאטו, שהם גם יוצרי בית הנייר, תיארו את הסדרה כ"ספרות זולה לטינית".
הסדרה הופקה על ידי ונקובר מדיה ומופצת על ידי נטפליקס. הסדרה עלתה לשידור ב-19 במרץ 2021. הוכרזו שתי עונות של שמונה פרקים בני 25 דקות. העונה השנייה עלתה לשידור ב-23 ביולי 2021. ב-12 באוגוסט 2021 הוכרז כי תעלה עונה שלישית ואחרונה לסדרה, ועונה זו עלתה ב-13 בינואר 2023.
עלילה

קורל, וונדי וג'ינה, שלוש פרוצות, בורחות בחיפוש אחר חופש כשהן נרדפות על ידי רומיאו, הסרסור שלהן ממועדון "הכלות", ועוזריו, מויסס וכריסטיאן. יחד, הנשים יוצאות למסע שבמהלכו עליהן להתמודד עם סכנות מכל הסוגים.
שחקנים ודמויות > דמויות ראשיות

וונדי (לאלי אספוסיטו) – אישה לסבית מבואנוס איירס. מגיעה למועדון משכונת מצוקה ויז'ה 31 שבארגנטינה על מנת להרוויח כסף למען עתיד טוב יותר לה ולבת הזוג שלה.
קורל (ורוניקה סאנצ'ס) (ספ') – ביולוגית לשעבר שעובדת במועדון ורואה בעבודתה אמצעי לברוח מעברה האפל. היא מספרת לבנות האחרות שבעבר רצחה את חמותה כשניסתה לרצוח את בעלה. מנהלת קשר סודי עם מויסס.
ג'ינה (יאני פראדו) (ספ') – ג'ינה מגיעה למועדון מקובה. מויסס מפתה אותה להגיע לספרד בטענה שתעסוק בעבודת מלצרות אשר תסדר את מעמדה הכלכלי ותקנה כסף לצורך הניתוח של אמה, ולצורך טיפול בבנה של ג'ינה, קרליטוס. במהלך העונה הראשונה מתגלה כי היא בהריון נוסף מאחד הלקוחות שלה.
רומיאו (אסייר אטקסינדיה) (ספ') – הבעלים של המועדון. בתחילת העונה בעקבות עימות אלים עם הבנות, שובר את הגולגולת ומבקש מעוזריו מויסס וכריסטיאן למצוא ולהחזיר את הבנות שנמלטו, כדי לנקום.
מויסס (מיגל אנחל סילבסטר) (ספ') – אחיו הגדול של כריסטיאן, גדל במשפחה עם אבא אלים. רצח את אביו ורומיאו הציל אותו מישיבה בכלא. אחד הסרסורים במועדון. מנהל קשר סודי עם קורל.
כריסטיאן (אנריק אוקר) (ספ') (עונות 1–2) – אחיו הקטן של מויסס. מכור לסמים. נגרר לעסקים המפוקפקים דרך אחיו. בעל פתיל קצר. נאמן לאחיו, אך מרגיש שחי בצילו.
דייגו (ראו אלחנדרו) (עונה 3)
גרטה (קטלינה סופלנה) (עונה 3)
דרווין (טיאגו קוריאה) (עונה 3)
שחקנים ודמויות > דמויות משניות

מריאנה סלזאר
פנלופה גררו
חוסה מנואל פוגה (ספ')
לואיס זהרה (ספ')
כרמן סנטמריה בתפקיד שרלוט - המאדאם במועדון, תחילה נדרסת על ידי וונדי ולאחר מכן על ידי משאית ומתה.
ססיליה גומז
גודליב ואן דן ברנדט
לואיסה וידס
ניקו ורונה
צ'מה רואיז (ספ')
יאנט סיירה בתפקיד אמה של ג'ינה
פרקים

| עונה | עונה | פרקים | פרקים | הוזרמה לראשונה (ספרד) | הוזרמה לראשונה (ספרד) |
| --- | --- | --- | --- | --- | --- |
|  | 1 | 8 | 8 | 19 במרץ 2021 | 19 במרץ 2021 |
|  | 2 | 8 | 8 | 23 ביולי 2021 | 23 ביולי 2021 |
|  | 3 | 8 | 8 | 13 בינואר 2023 | 13 בינואר 2023 |
פרקים > עונה 1 (2021)

| מס' בסדרה | מס' בעונה | שם הפרק | בימוי | תסריט | תאריך שידור מקורי |
| --- | --- | --- | --- | --- | --- |
| 1 | 1 | ספת סקאי אדומה | ג'סוס קולמנאר, דייוויד ויקטורי, אוסקר פדרזה, אדוארדו צ'פרו-ג'קסון(ספ') | אלכס פינה, אסתר מרטינז לובאטו, מרצדס רודריגו, דייוויד ברוקאל, חאבייר גומז סנטנדר | 19 במרץ 2021 |
כשג'ינה נקלעת למריבה אלימה עם הסרסור שלה, וונדי וקורל נחלצות לעזרתה - ומעורבותן מובילה לשרשרת אירועים מפתיעה ומטלטלת.
| 2 | 2 | מציאות מקבילה | ג'סוס קולמנאר, דייוויד ויקטורי, אוסקר פדרזה, אדוארדו צ'פרו-ג'קסון | אלכס פינה, אסתר מרטינז לובאטו, מרצדס רודריגו, חאבייר גומז סנטנדר | 19 במרץ 2021 |
השלישייה מוצאת את מקור המסתור המושלם - או כך הן חושבות. קורל מקבלת שיחה מטלטלת. אנשיו של רומיאו עוקבים אחר האות שמגיע מהטלפון הנייד של קורל.
| 3 | 3 | אהבה של זונה | חוויאר קווינטאס, אדוארדו צ'פרו-ג'קסון | אלכס פינה, אסתר מרטינז לובאטו, מרצדס רודריגו, חאבייר גומז סנטנדר | 19 במרץ 2021 |
קורל נזכרת באירועים מהעבר שהובילו לרומן לא צפוי. ג'ינה מספרת על קשר עם גבר שהכירה במועדון, ויוצאת לחפש אותו.
| 4 | 4 | סקס ודם | חוויאר קווינטאס, אלברט פינטו, ג'סוס קולמנאר | אלכס פינה, אסתר מרטינז לובאטו, מרצדס רודריגו, חאבייר גומז סנטנדר | 19 במרץ 2021 |
מויסס וכריסטיאן מוצאים את הנשים ודוחקים אותן לפינה, אבל קורל מחליטה להשיב מלחמה. סיפור הרקע של וונדי נחשף.
| 5 | 5 | הבריחה | אוסקר פדרזה | אלכס פינה, חואן סלבדור לופז, חאבייר גומז סנטנדר, דייוויד ברוקאל | 19 במרץ 2021 |
כריסטיאן ומויסס עוקבים אחר וונדי לתוך מחסן, אבל שם מצפה להם הפתעה. קורל מתוודה שהגיעה למועדון מרצונה החופשי, ומסבירה מדוע.
| 6 | 6 | ארנבות ושועלות | אוסקר פדרזה | אלכס פינה, אסתר מרטינז לובאטו, דייוויד אוליבה, דייוויד ברוקאל | 19 במרץ 2021 |
השלישייה מגלה פרט שעלול להרוס את תוכנית המילוט. בפלאשבק, רומיאו מבקש מקורל לעבוד בשבילו בתפקיד אחר לגמרי.
| 7 | 7 | לחשוב עם הז*ן | דייוויד ויקטורי, חוויאר קווינטאס, אלכס פינטו | אלכס פינה, אסתר מרטינז לובאטו, חואן סלבדור לופז, דייוויד אוליבה, חאבייר גומז סנטנדר, דייוויד ברוקאל | 19 במרץ 2021 |
השלישייה פונה שוב לעזרתו הווטרינר. קורל מדברת בגילוי לב על עברה. רומיאו חוזר למועדון, ופרננדו מבקש לשוחח איתו.
| 8 | 8 | מלכודת דובים | אוסקר פדרזה, דייוויד ויקטורי | אלכס פינה, אסתר מרטינז לובאטו, חואן סלבדור לופז, דייוויד אוליבה, דייוויד ברוקאל | 19 במרץ 2021 |
וונדי נתקלת בגבר שלא מוכן לקבל סירוב. רומיאו דורש ממויסס להוכיח את נאמנותו. שלוש הנשים רוקמות תוכנית לקחת בחזרה את מה ששייך להן.
פרקים > עונה 2 (2021)

העונה השנייה של הסדרה מורכבת מ-8 פרקים באורך של 30 דקות. העונה עלתה לשידור בנטפליקס ב-23 ביולי 2021.
| מס' בסדרה | מס' בעונה | שם הפרק | בימוי | תסריט | תאריך שידור מקורי |
| --- | --- | --- | --- | --- | --- |
| 9 | 1 | זונות לא מתנשקות בפה | דייוויד ויקטורי | חואן סלבדור לופז, דייוויד אוליבה, דייוויד בארוקל, אסתר מרטינס לובטו ואלקס פינה | 23 ביולי 2021 |
וונדי הפצועה מתלבטת אם להתנקם בכריסטיאן, שמחפש נואשות אחר מויסס. קורל מגיעה להחלטה גורלית בנוגע לרומיאו.
| 10 | 2 | הכישרון לחיות באומללות | דייוויד ויקטורי | דייוויד אוליבה, דייוויד ברוקאל, אסתר מרטינס לובטו ואלס פינה | 23 ביולי 2021 |
וונדי וג'ינה מנסות לסגור עסקה להחלפת שבויים כדי להחזיר את קורל, אבל תוכנית הבריחה שלהן משתבשת וקשיים לא צפויים צצים.
| 11 | 3 | פחד שוקל 10,000 טון | אלברט פינטו | מרינה ולסקז, דייוויד אוליבה, דייוויד ברוקאל, אסתר מרטינס לובאטו ואלקס פינה | 23 ביולי 2021 |
קורל מנסה נואשות להציל את עצמה ואת חברותיה, אבל המצב נראה אבוד. מויסס ורומיאו חוגגים את הניצחון במועדון, אבל רגשות אשם מעיבים על השמחה.
| 12 | 4 | הלילה שבו מתנו | אוסקר פדרזה | דייוויד אוליבה, דייוויד ברוקאל, אסתר מרטינס לובטו ואלס פינה | 23 ביולי 2021 |
מויסס מתייסר ברגשות אשמה ומבקש עצה מחברה. מתחת לאדמה, וונדי מבקשת טובה מקורל.
| 13 | 5 | הקופסאות השחורות של הזונות | דייוויד ויקטורי | דייוויד אוליבה, דייוויד ברוקאל, אסתר מרטינס לובטו ואלס פינה | 23 ביולי 2021 |
קורל מציעה לנשים תוכנית חדשה כדי להתנקם ברומיאו. וונדי שוקלת לבקש עזרה מאדם לא צפוי. מויסס וכריסטיאן מנסים להתמודד עם מכשול חדש שניצב בדרכם.
| 14 | 6 | לובסטר לנידון למוות | אלברט פינטו | דייוויד אוליבה, דייוויד ברוקאל, אסתר מרטינס לובטו ואלס פינה | 23 ביולי 2021 |
ג'ינה מוצאת פתרון יצירתי למחסור של הנשים בכלי נשק. וונדי מתעמתת עם פרמין לגבי מעשיו האיומים. רומיאו מזכיר לכריסטיאן את ההיסטוריה המשותפת שלהם.
| 15 | 7 | רקב וזוהר | אוסקר פדרזה | אלכס פינה, אסתר מרטינז לובאטו, חואן סלבדור לופז, דייוויד אוליבה, חאבייר גומז סנטנדר, דייוויד ברוקאל | 23 ביולי 2021 |
הנשים ופרמין נקלעים לתקרית אלימה במלון, ומוציאים לפועל את תוכנית השוד שלהם. מויסס וכריסטיאן מנסים לבצע שוד משלהם.
| 16 | 8 | אנשים רעילים | דייוויד ויקטורי | דייוויד אוליבה, דייוויד ברוקאל, אסתר מרטינס לובטו ואלס פינה | 23 ביולי 2021 |
שני הצדדים נקלעים לקרב עקוב מדם על כסף, צדק ונקמה, ומניין הקורבנות עולה.
פרקים > עונה 3 (2023)

ב-12 באוגוסט 2021, הוכרז שהסדרה חודשה לעונה שלישית ואחרונה. אסייר אטקסינדיה, המגלם את רומיאו, אישר שהצילומים של העונה אמורים להתחיל בנובמבר 2021. בפברואר 2022, לאלי אספוסיטו, שמגלמת את וונדי, הודיעה בריאיון כי הזמר והראפר הפוארטו ריקני ראו אלחנדרו יופיע בעונה. העונה עלתה לשידור ב-13 בינואר 2023.
| מס' בסדרה | מס' בעונה | שם הפרק | בימוי | תסריט | תאריך שידור מקורי |
| --- | --- | --- | --- | --- | --- |
| 17 | 1 | להיכנס לגן-עדן מהדלת האחורית | דייוויד ויקטורי | חואן סלבדור לופז, דייוויד אוליבה, דייוויד בארוקל, אסתר מרטינס לובטו ואלקס פינה | 13 בינואר 2023 |
קורל, ג'ינה ו-וונדי פתחו מאפייה כדי להלבין מיליוני אירו ומתחילות סוף-סוף להירגע - אבל האם החיים החדשים שלהן טובים מכדי שיוכלו להימשך?
| 18 | 2 | הקו שמפריד בינינו | דייוויד ויקטורי | דייוויד אוליבה, דייוויד ברוקאל, אסתר מרטינס לובטו ואלס פינה | 13 בינואר 2023 |
הנשים אינן יודעות שמויסס עושה את דרכו אליהן עם דרווין, העובד החדש של רומיאו, ומארחות ארוחת ערב חגיגית שמביאה את קורל למסקנה כואבת.
| 19 | 3 | חתול המזל | אלברט פינטו | מרינה ולסקז, דייוויד אוליבה, דייוויד ברוקאל, אסתר מרטינס לובאטו ואלקס פינה | 13 בינואר 2023 |
ג'ינה מהרהרת בעברה ובעתיד של תינוקה. דרווין ומויסס רוקמים תוכנית כדי להשיג קשר עין עם היעדים, והיא מובילה לקורבן מצער.
| 20 | 4 | דיזל, אשלגן חנקתי ואבק שריפה | אוסקר פדרזה | דייוויד אוליבה, דייוויד ברוקאל, אסתר מרטינס לובטו ואלס פינה | 13 בינואר 2023 |
טוני לוקח את הנשים לשיט בסירה כדי לצאת לטיול צלילה ראשון באוקיינוס, ומספק לרומיאו ולצוות המתנקשים שלו הזדמנות מסוכנת.
| 21 | 5 | ישו צדק | דייוויד ויקטורי | דייוויד אוליבה, דייוויד ברוקאל, אסתר מרטינס לובטו ואלס פינה | 13 בינואר 2023 |
ג'ינה נחושה להציל את חיי התינוק ופונה לעזרתה של גרטה. קורל ו-וונדי מנסות לעכל את ההלם שחייהן הישנים חזרו לרדוף אותן.
| 22 | 6 | להיכנס להריון | אלברט פינטו | דייוויד אוליבה, דייוויד ברוקאל, אסתר מרטינס לובטו ואלס פינה | 13 בינואר 2023 |
וונדי מציעה תוכנית חדשה שתבטיח את החופש שלה ושל קורל. גרטה מקבלת החלטה משנת חיים. מויסס מגלה סוף-סוף את האמת על רומיאו.
| 23 | 7 | ייאוש והוקי | אוסקר פדרזה | אלכס פינה, אסתר מרטינז לובאטו, חואן סלבדור לופז, דייוויד אוליבה, חאבייר גומז סנטנדר, דייוויד ברוקאל | 13 בינואר 2023 |
קורל פונה לבעל ברית בלתי צפוי כדי שיעזור לה להתמודד עם הגמילה. גרטה ו-וונדי נמצאות בדרכים ומנסות להישאר צעד אחד לפני רודפיהן.
| 24 | 8 | זהב, לבונה ועופרת | דייוויד ויקטורי | דייוויד אוליבה, דייוויד ברוקאל, אסתר מרטינס לובטו ואלס פינה | 13 בינואר 2023 |
קורל ומויסס צונחים לתחתית ועולים ממנה אל פני השטח. רומיאו מתוודה על חטאיו - אבל עובדיו לשעבר לא מגלים סלחנות.
תגובות וביקורות > נתוני צפייה

במהלך סוף שבוע בה עלתה הסדרה, שמיים אדומים הייתה תוכנית הטלוויזיה הרביעית הנצפית ביותר בנטפליקס ברחבי העולם, והתוכנית הנצפית ביותר שאינה בשפה האנגלית בעולם. זו הייתה גם תוכנית הטלוויזיה הנצפית ביותר באורוגוואי, ארגנטינה, ברזיל, ג'מייקה, הרפובליקה הדומיניקנית, ונצואלה, טורקיה, יוון, ישראל, ספרד, פרגוואי, קולומביה, קפריסין, שווייץ והגיעה לעשירייה הראשונה בשישים ואחת מדינות בעולם.
מגזין העסקים האמריקאי פורבס דיווח כי הסדרה הייתה התוכנית הנצפית ביותר בספרד ביום שלאחר צאתה, בהשוואה לסדרה המצליחה של דיסני+, הפלקון וחייל החורף אשר עלתה לשידור באותו סוף השבוע באזור זה. מגזין פורבס כתבו כי ”עם כוכבת העל הארגנטינאית לאלי אספוסיטו מככבת בסדרה, אין זה מפתיע שגם שמיים אדומים הגיעה לראש הטבלה בנטפליקס כתכנית הטלוויזיה המובילה בארגנטינה במהלך סוף השבוע בו יצאה”. בארצות הברית ובבריטניה, לעומת זאת, שמיים אדומים מעולם לא נכנסה לטבלת 10 תוכניות הטלוויזיה המובילות בנטפליקס בסוף השבוע בו יצאה, אף על פי שקיבלה ביקורות חיוביות מצד המבקרים.
תגובות וביקורות > תגובות המבקרים

שמיים אדומים זכתה לתגובות חיובית מאוד מצד המבקרים. אתר הביקורות Rotten Tomatoes העניק לעונה הראשונה של הסדרה דירוג של 92% בהתבסס על 13 ביקורות, עם דירוג ממוצע של 7.4/10. מבקרים רבים השוו את סגנון צילום הסדרה לסרטיו של קוונטין טרנטינו. הניו יורק טיימס תיארו את הסדרה כ"דלה בעלילה ועמוסה בהקצנות". הגרדיאן נתן לסדרה ארבעה כוכבים מתוך ציון כולל של חמישה כוכבים וכתב: ”זמן הריצה המהיר, בן ה-25 דקות של שמיים אדומים, אף פעם אינו מספיק כדי למתוח את סבלנותו של הצופה. הקליף האנגרים המשוגעים יגרמו לך ללחוץ על "הפרק הבא" יותר מהר מקורל כשהיא מאיצה במכונית באמצע כביש עמוס.” NME נתנו לסדרה שלושה כוכבים מתוך חמישה וקבעו כי הסדרה היא "מגניבה" ו"מרגשת", בנוסף - הדגישו את "המוזיקה הנהדרת וביצועי המשחק החזקים". אל פאיס כתבו כי ”שמיים אדומים הופכת כל מכה, השפלה ואיום להצלחה”.
משום שלסדרה יוצרים משותפים עם סדרת הטלוויזיה בית הנייר, נעשו השוואות רבות בין הסדרות. באתר Decider נכתב כי מי שאהב את "בית הנייר" יאהב את ”שמיים אדומים" מכיוון ש"שתי סדרות הדרמה נראות חלקות בצורה מדהימה, ומצליחות לגרום לדמויותיהן - אשר נמצאות במנוסה להיראות תשושות, אך עדיין סקסיות”.
לעומת זאת, בדיגיטל ספיי נכתבה ביקורת נוקבת על עונתה הראשונה של הסדרה, בה נכתב: ”ראינו את זה בטלוויזיה ובקולנוע מאז ומעולם, אבל הייתם מצפים לקצת יותר סאבסטנס בשנת 2021. במקום זאת, מה שאנחנו מקבלים כאן הוא עוד מאותו הדבר: טראומה נשית המשמשת כפעלול כדי לבדר ולעורר.”
הערות שוליים

1 2  סילבסטר, אטקסינדיה ואוור, בסדרת נטפליקס הספרדית החדשה, באתר elperiodico.com, ‏14 בנובמבר 2019 (בספרדית)
↑  Sarah Fox, ‘Sky Rojo’ Sets March Premiere Date on Netflix, Slanted, ‏19 בינואר 2021 (באנגלית)
↑  skyrojo, La persecución final está por llegar., אינסטגרם, ‏12 באוגוסט 2021
↑  skyrojo, Cuanto mayor sea la calma, más salvaje será la tormenta. La persecución final llega a Netflix el 13 de enero. #skyrojo3, אינסטגרם, ‏14 בנובמבר 2022
↑  skyrojo, La persecución final está por llegar. The last chase is coming. #SkyRojo3 próximamente., אינסטגרם, ‏12 באוגוסט 2021
↑  asieretxeandia, Confirmado , tras la skyrojomania empezamos en noviembre a rodar la temporada 3 . 💥💥💥💥💥💥💥 @skyrojo @netflix @vancouvermediaproducciones, אינסטגרם, ‏12 באוגוסט 2021
↑  Rauw Alejandro to Star in Final Season of Netflix’s ‘Sky Rojo’, Remezcla, ‏11 בפברואר 2022
↑  5 Uplifting Moments in Latin Music This Week (February 12), בילבורד, ‏12 בפברואר 2021 (באנגלית)
↑  "תוכניות הטלוויזיה המובילות בנטפליקס בעולם ב-22 במרץ 2021". FlixPatrol (באנגלית). נבדק ב-22 במרץ 2021. {{cite web}}:  (עזרה)
↑  "שמיים אדומים [2021]". FlixPatrol (באנגלית). נבדק ב-22 במרץ 2021. {{cite web}}:  (עזרה)
↑  סקוט, שינה (25 במרץ 2021). "'Sky Rojo' עברה את 'הפלקון וחייל החורף' של דיסני+ בספרד". פורבס (באנגלית). נבדק ב-30 במרץ 2021. {{cite web}}:  (עזרה)
↑  "שמיים אדומים: עונה 1". Rotten Tomatoes. נבדק ב-26 במרץ 2021. {{cite web}}:  (עזרה)
1 2  Vincentelli, Elizabeth (19 במרץ 2021). "Can the Makers of 'Money Heist' Mint Another Hit With 'Sky Rojo'?". The New York Times. נבדק ב-19 במרץ 2021. {{cite web}}:  (עזרה)
1 2  McMahon, James (18 במרץ 2021). "'Sky Rojo' review: pulpy thriller from the creators of 'Money Heist'". NME. נבדק ב-19 במרץ 2021. {{cite web}}:  (עזרה)
↑  Ettenhofer, Valerie (16 במרץ 2021). "The Netflix Drama Series 'Sky Rojo' Delivers Pulpy Thrills". Film School Rejects. נבדק ב-19 במרץ 2021. {{cite web}}:  (עזרה)
↑  Craig, David (15 במרץ 2021). "Sky Rojo review: Money Heist creator delivers another exciting and darkly comedic crime drama". Radio Times. נבדק ב-19 במרץ 2021. {{cite web}}:  (עזרה)
↑  Jones, Ellen E. (19 במרץ 2021). "Sky Rojo review – Spanish trafficking drama revels in trashy glamour". The Guardian. {{cite web}}:  (עזרה)
↑  "'Sky Rojo', otra coartada para el machismo y la violencia". El País (בספרדית). 19 במרץ 2021. נבדק ב-25 במרץ 2021. {{cite web}}:  (עזרה)
↑  Cobb, Keyla (18 במרץ 2021). "If You Love 'Money Heist' You'll Love 'Sky Rojo'". Decider. נבדק ב-19 במרץ 2021. {{cite web}}:  (עזרה)
↑  Sky Rojo on Netflix thinks it's feminist, but it isn't, Digital Spy, ‏2021-03-22 (באנגלית בריטית)
ננסי ברנדס

| --- | --- |

ננסי ברנדס מופיע ומנצח, לילה לבן בתל אביב, יוני 2011
 לידה:  1 במאי 1951  (בן 73) בוקרשט, הרפובליקה העממית הרומנית רומניה (1948–1952)
 שם לידה:  סילביו ברנדס
 מדינה:  ישראל, רומניה 
 תקופת הפעילות:  מ-1963 
 עיסוק:  מלחין, מעבד ומפיק מוזיקלי, קומיקאי
 פרופיל ב-IMDb
 
נַנסי ברנדס (ברומנית: Nancy Brandes; נולד ב-1 במאי 1951) הוא מנצח, שחקן, מלחין, מוזיקאי, קומיקאי, מעבד ומפיק מוזיקלי רומני-ישראלי.
ביוגרפיה > קריירת משחק

בתחילת שנות ה-90 החל בקריירה של כתיבת הצגות ומופעי סטנד-אפ. ב-1992 גילם פסנתרן בסרטו של זאב רווח "טיפת מזל". ב-2003 גילם מנחה טברנה בסיטקום המצליח בכיכובו של צביקה הדר "שמש". בשנת 2008 גילם את עצמו בקומדיית המצבים לילדים "המובילים". ב-2010 גילם את הסוכן של אלישע אוטומזגין (דביר בנדק) בסדרת הטלוויזיה "טקסי דרייבר".
החל מסוף 2008 הופיע במופע סטנד-אפ יחיד בשם "לא לזה התכוונתי" ובשנת 2016, לאחר שהחלים ממחלה קשה, יצא במופע נוסף שכתב יחד עם מני אסייג.
ב-2019 הופיע בסדרה "שנות השמונים".
בשנת 2021 יצא במופע משותף עם דודו פישר של שירה וסטנד־אפ בשם "העולם כולו" בכל רחבי הארץ.
ביוגרפיה > חיים אישיים

ברנדס גרוש פעמיים. יש לו שתי בנות מנישואיו הראשונים ובן ובת מנישואיו השניים.
בשנת 1998 הורשע בעסקת טיעון בגנבת שיחות בינלאומיות בסכום של כ-21,000 ש"ח. הוא נידון ל-100 שעות עבודות שרות.
לקריאה נוספת

ננסי ברנדס, חיידק במה - סיפורו של ננסי ברנדס, הוצאת ד"ר אליעזר קראוס, 2023.
הערות שוליים

↑  קשת 12 | אנשים | בראש של ננסי ברנדס | עונה 2023 | פרק 42 | 18.06.23 (החל מ־8:28), באתר מאקו, 18 ביוני 2023, בדיקה אחרונה ב־10 בספטמבר 2023
↑  ננסי ברנדס בתוכנית 'אנשים', באתר מאקו
↑  ננסי  ברנדס, חיידק במה, עמ' 21, 72–73)
↑  תחיה ברק, הבת החרדית והבת הדוגמנית של ננסי ברנדס בונות גשר של אחווה, באתר ynet, 13 באפריל 2023
↑  יצחק דנון, ‏100 שעות עבודות שירות לננסי ברנדס על "גניבת שיחות" לחו"ל, באתר גלובס, 15 בפברואר 1998
↑  ננסי ברנדס: "נולדתי מחדש לקול זמזום בלתי פוסק של מכשירי החייאה", באתר ynet, 15 ביוני 2023
| --- | --- |
בקרת זהויות :  NLI: 987007304496305171  ISNI: 0000 0000 6936 5594  MusicBrainz: f84cb0c0-48b8-4697-af44-2ce395f1e753  VIAF: 97433321   WorldCat (עם VIAF): 97433321
קמניץ-פודולסקי

קמניץ-פודולסקי (באוקראינית: Кам’янець-Подільський; בפולנית: Kamieniec Podolski; ברוסית: Каменец-Подольский; ביידיש: קאַמענעץ־פּאָדאָלסק) היא עיר בדרום-מערב אוקראינה, על גדות נהר סמוטריץ'. העיר שימשה כמרכז מנהלי של המחוז הקרוי על שמה, אך בשנת 1941 עבר המרכז המנהלי לעיר חמלניצקי (פרוסקורוב) וקמניץ-פודולסקי נהפכה לבירת אזור בתוך מחוז חמלניצקי. העיר ידועה במיוחד במבצר שלה.
היסטוריה

האזכור הראשון של קמניץ-פודולסקי הוא משנת 1062 כחלק מרוס של קייב.
בשנת 1352 נהרסה במהלך הפלישה המונגולית. בשנת 1362 (אולי ב-1363), בעקבות ניצחון אלגירדאס שליט הדוכסות הגדולה של ליטא על הטטרים בקרב המים הכחולים (אנ'), עברה לשליטת הדוכסות הליטאית, ונקבעה להיות בירת מחוז פודוליה. מעמד שנשאר לה כ־600 שנה, בכל חילופי השליטים, עד הכיבוש הגרמני ב־1941. בשנת 1430 העיר עברה לשליטת האיחוד הפולני-ליטאי.
בין השנים 1672–1699 נשלטה על ידי העות'מאנים, ושימשה כבירת האיילט של פודוליה. בתום השלטון העות'מאני חזרה העיר לשליטת האיחוד הפולני-ליטאי. ב־1793, בעקבות החלוקה השנייה של פולין, סופחה העיר לאימפריה הרוסית. ב־1922 נכללה העיר בתחומי אוקראינה הסובייטית. בתחילת 1919 שלטו בעיר צבאות סימון פטליורה. בערב פסח הם נסוגו מהעיר ונוסד בה ועד מהפכני בולשביקי. ב־2 ביוני 1919 שבו האוקראינים לשלוט בעיר. במהלך מלחמת העולם השנייה נכבשה העיר ב־1941 ידי גרמניה הנאצית ושוחררה ב־1944 על ידי הצבא האדום.
החל מ־1991 קמניץ-פודולסקי היא חלק מאוקראינה העצמאית.
הקהילה היהודית

בשנת 1447 הוצאה הפקודה הראשונה שאסרה על יהודים להתגורר בקמניץ.
בין השנים 1672–1699 שבו היהודים להתיישב בעיר. בתקופה זו הגיעו לעיר יהודים רבים מסלוניקי ומקונסטנטינופול, וחלק ניכר מהם נמנו עם מאמיני השבתאות.
ב-10 במרץ 1750 הוציא צו המורה על גירושם של היהודים מהעיר תוך עשרים וארבע שעות.
באמצע המאה ה-18, התפרסמה העיר כמרכז העימות בין היהדות הרבנית לבין הפרנקיסטים שהגיעו אל העיר בשל החרם שגזרו עליהם הרבנים בעיר ברודי, וקיבלו את חסותו של הבישוף האנטישמי מיקולאי דמבובסקי (פול') שהיה ידוע כשונא יהודים מובהק והורה לקיים עימות בין הפרנקיסטים לרבני היהודים. העימות החל בב' בתמוז תקי"ז (20 ביוני 1757), ונמשך כשמונה ימים. על אף שהיהודים טענו כי ניצחו את הפרנקיסטים, בל' בתשרי תקי"ח (14 באוקטובר 1757) פסק הבישוף כי דתם של הפרנקיסטים נוטה לעיקרי הנצרות, ולכן יש להלקות את המתנפלים על הפרנקיסטים בלנצקורון (כיום: זריצ'נקה), לקנוס את הקהילה, ולשרוף את ספרי התלמוד בפודוליה. צו זה הוצא אל הפועל ברחובות הראשיים של העיר. לפי המסורת, שלושה חודשים לאחר השריפה חלה הבישוף ומת כעבור שלושה ימים. פרשה זו מתוארת לפרטיה בספרה של אולגה טוקרצ'וק, "ספרי יעקב".
במשך תקופה ארוכה נאסר על יהודים להתגורר בקמניץ והותר להם להיכנס אליה במהלך היום לצורכי מסחר בלבד.
משנת 1854 התגורר בעיירה מנדלי מוכר ספרים, עוד בתחילת דרכו כסופר, ושימש בה כמורה בבית הספר. יחד עמו לימד שם המשכיל אברהם בר גוטלובר, שכתב על העיר ואנשיה בספרו "מסעות".
בתחילת המאה ה-20 הוקמה בעיר ישיבה על ידי חסידי בויאן.
בפרוטוקול שהוגש לוועד המשלחות היהודיות תואר פוגרום ביהודי העיר בתחילת יוני 1919 בעת כיבוש העיר על ידי צבאות סימון פטליורה:
ערב פסח (יהודי) צבאות אוקרינה נסוגו אחור ופנו את העיר קמיניץ־פודולסק. תיכף ומיד נוסד ועד מהפכני. הוועד היה מרכב מנוצרים. רק עלם יהודי אחד בן 18 שנה נכנס לתוכו. היהודים לא לקחו שום חלק בהפגנות הבולשביסטיות. כאשר, ב־2 ביוני, האוקרינים כבשו מחדש את העיר הם התחילו לנהל תעמולה נגר היהודים וקראו לפרעות בצעקם: "הבו ונסיר מאתנו את השלטון היהודי"! באמתלה לחפש כלי-נשק, שדדו חילי פטליורה את הבתים ואת החנויות היהודיות גזלו את הרכוש ואת הסחורות. הם הרגו כמעט מאה יהודים וביניהם נשים וילדים. הרציחות נעשו בענויים אכזרים שאין להם שם בשפת אדם. היו גם הרבה מקרי אונס. היהודים הגישו קבלנה לממשלה האוקרינית וגלו לה את שמות האנשים שלקחו חלק בפרעות, אך היא לא מצאה לנחוץ לצוות לעשות חפושים.